Transskribering – Interview 2

Interview vedrørende gruppens første tre iterationer. Den interviewede har ønsket sig anonym til dette interview. Den interviewede er 23 år.

* Det skal noteres at den interviewede er underrettet om designforslagets formål, og har fået læst gruppens problemformulering højt inden interview start.
* Iterationerne er ikke blevet vist til den interviewede.
* Ord som øh, æh og fylde ord som ”ja”, ”sådan” ”ligesom” m.m. er udeladt for forståelsens skyld.

I transskriberingen fremgår Interviewer som I og fremgår i *kursiv*, og den interviewede som U uden tekstformatering.

**I:** *Hej*

**U:** Hej

**I:** *Velkommen til*

**U:** Tak

**I:** *Du har været på Roskilde Festival ikke? Hvor mange gange?*

**U:** Jo, jeg har været afsted seks gange

**I:** *Seks gange? Hvornår startede du?*

**U:** Jeg startede i 12’ – 2012

**I:** *Hvordan kan det være du har deltaget gentagende gange?*

**U:** Det fordi at jeg synes det er skide hyggeligt at være afsted. Der er god musik og man hygger sig med sine venner, og har en uge hvor man ikke skal tænke på noget.

**I:** Så når du tænker på Roskilde Festival, kan du så prøve at beskrive det med tre ord?

**U:** Først der vil jeg sige hyggeligt, så vil jeg sige festligt og energikrævende

**I:** *Når du så har bevæget dig rundt ude på campingområdet, lægger du mærke til diverse aktiviteter og events som foregår rundt på campingområdet?*

**U:** Indimellem gør jeg, jeg vil sige at jeg synes at mange af aktiviteterne ligger ovre i vest området, og jeg plejer selv at ligge i øst eller syd.

**I:** *Kan du komme i tanke om nogen af de her events eller aktiviteter du har set, eventuelt deltaget i?*

**U:** Jeg har faktisk ikke rigtig deltaget i noget. Det er så ikke noget Roskilde arrangerede, men det der i Camp Mordor hvor de læser Ringenes Herre op. Udover det så har jeg bare kigget på, der er der nogle gange har jeg set det der menneskelige bordfodbold.

**I:** *Udover events, har du så lagt mærke til sådan nogle projekter, ligesom DTU’s ladecykel de installerede i 2013?*

**U:** Den kan jeg godt huske, lade cyklen kan jeg godt huske og den har jeg også prøvet!

**I:** *Hvad synes du om den?*

**U:** Jeg synes at konceptet var rigtig fedt, men man ladede meget langsomt op på den. Det tog virkelig virkelig lang tid desværre. Men jeg synes konceptet var sjovt.

**I:** *Hvad synes du om at man kun var en person der kunne bruge den?*

**U:** Det synes jeg var lidt ærgerligt fordi, så står man der og det tager så lang tid at oplade så hvis man er der med sine venner så står de ligesom rundt om og bare kigger, og laver ingenting imens man sidder der og cykler og cykler og cykler. Det er lidt ærgerligt egentlig.

**I:** *Perfekt, jeg vil nemlig gerne vise dig tre iterationer som min gruppe har lavet som et designforslag til en fællesaktivitet man kan lave på Roskilde Festival. Men du har jo fået præsenteret ideen før vi startede interviewet, så jeg vil lige høre hvad du synes om den til at starte med?*

**U:** Jeg synes det lyder som en rigtig fin ide, det lyder hyggeligt

**I:** *Er du klar til at se? Husk det er med forbehold til ændringer fra dine inputs. Så lad os bare komme i gang med at præsenterer iteration nummer 1.*

*Vil du have en mundtlig uddybning af hvad der foregår?*

**U:** Det vil jeg gerne.

**I:** *Du kan se her, at det er et område som man siger. Hvor at det er en fællesaktivitet i de her ladecykler som jeg kom ind på før, men samlet. Så det man gør, det er at man cykler på dem som så danner energi til et kølelement inde i midten. Og så her er det en tavle der visualiserer den mængde energi man har lavet imens.*

**U:** Aaah, okay.

**I:** *Hvad lægger du først mærke til ved den?*

**U:** Jeg lægger allerførst mærke til den store orange kasse i midten, køleboksen, fordi farven står enormt meget ud. Og så ser jeg cyklerne, så synes jeg at jeg ser det skilt der ligesom er ind til. Og så til sidst ser jeg den her tavle.

**I:** *Fra første udgangspunkt, ville det måske være noget du kunne have lyst til at deltage i hvis du så det? Altså er det interessant?*

**U:** Ja, jeg synes det lyder sjovt. Også fordi at det er det med at man har varme øl på Roskilde hele tiden, man drikker fandeme mange varme øl. Så ja det tror jeg kunne være mega sjovt jeg synes det er fedt det med at man er fælles om det og man får visualiseret det herovre (peger på tavlen) rent fysisk. At man rent faktisk får skabt noget energi der har kølet noget ned.

**I:** *Hvis man skulle, ifølge dig, komme med nogle forbedringer til det, i hvert fald i forhold til det æstetiske ved designet. Kan du så komme på noget?*

**U:** Hmmmm….

**I:** *Føler du der kunne være noget mere, eller mindre af noget. Er der en generel mangel ved designet?*

**U:** Jeg ved ikke om jeg synes der en generel mangel. Altså de der skilte der er her rundt. Nu ved jeg ikke hvad de skal symbolisere?

**I:** *Det er bare en iteration til et informativt skilt så man kan komme hen og se hvad det er der foregår.*

**U:** Aaah, okay fint. Det giver mening. Måske kunne cyklerne, hvis det var muligt, sidde lidt tættere så man bedre kan snakke sammen, eller man kunne måske gøre noget så man kunne kigge på hinanden imens.

**I:** *Men når du kigger på det, giver aktiviteten mening?*

**U:** Ja det synes jeg den gør.

**I:** *Okay, for så vil jeg gerne vise dig iteration nummer 2. Den er tegnet i hånden. Vil du have en mundtlig uddybning af hvad der foregår?*

**U:** Ja

**I:** *Det er det samme koncept. Men det der er forskellen fra 1 til 2, det er at du har et tårn i midten hvor at der kommer til at være informative tavler på hver side. Og så har hver enkelt cykel sin egen kopholder.*

**U:** Okay, men får man så kun information om hvad man selv har cyklet? Eller får man så stadig fælles…?

**I:** *Hvad synes du ville være fedest?*

**U:** Fælles, fordi hvis det skal være en fælles aktivitet så synes helt klart også at det skal være 100 procent fælles. Men det synes jeg også er en meget sjov ide.

**I:** *Hvad lægger man først mærke til?*

**U:** Der tror jeg man først vil lægge mærke til tårnet i midten. Det tror jeg helt bestemt. Og så cyklerne bagefter. Fordi jeg forestiller mig at tårnet er ret stort. Så det tænker jeg man først lægger mærke til.

**I:** *Ville det være noget du kunne have lyst til at deltage i, hvis du så det ude på campingpladsen?*

**U:** Ja.

**I:** *Hvorfor?*

**U:** Jeg tror på en eller anden måde det er lidt spændende, det her med at der er noget så iøjnefaldende. Og hvis der er noget lys der blinker, så kan man godt få lyst til at gå hen og tænke ”det vil jeg gerne kigge lidt på”.

**I:** *Kunne du have nogle forslag til forbedringer ved designet?*

**U:** Måske på den her kan det være kan det måske være svært for dem der sidder på hver sin side af tårnet at få øjenkontakt. Så hvis man på en eller anden måde kunne gøre at alle kunne kigge på hinanden, nu hvor det er en fællesaktivitet så tror jeg det ville være fedt.

**I:** *Fedt, så synes jeg vi skal hoppe videre til nummer 3, og sidste iteration. Vil du have en mundtlig uddybning?*

**U:** Det vil jeg godt.

**I:** *Det er næsten samme koncept som nummer 1, her er det også den orange kasse i midten som er køleelement. Men her er cyklerne sammen i en ring. Det her skal repræsentere cykler (interviewer peger på iteration 3) som så køler den orange kasse ned i midten.*

**U:** Okay. Så alle cyklerne sidder fast på den her ring? Det tror jeg er meget fedt. Der kan man virkelig være sammen om det synes jeg.

**I:** *Det giver mere mening i forhold til fællesskabsfølelsen?*

**U:** Ja i forhold til fællesskabsfølelsen. Til gengæld synes jeg at man kunne inddrage noget fra 2’eren med det blikfang der er i 2’eren. Der er noget lys der blinker.

**I:** *Okay, så der ligger en vis svaghed i denne her iteration ved at der ikke er nogle lys installationer?*

**U:** Ja på en måde synes jeg. Eller bare mere noget der fanger opmærksomheden. Om det så var noget der stikker op, med et tag over. Et eller andet der viser at her foregår der noget.

**I:** *Så du tænker lidt a la et pejlemærke? At der sker noget her.*

**U:** Ja.

**I:** *Perfekt! Så til sidst vil jeg bare lige stille nogle opsummerende spørgsmål, så tak for dine inputs til de her tre iterationer. Vi holder stadig lidt fat i dem.*

Hvis du skulle fremhæve styrker og svagheder ved hver. Ville du kunne gøre det?

**U:** Ja det tror jeg godt jeg kunne.

**I:** *Lad os starte med nummer 1.*

**U:** Jeg synes svagheden ved nummer 1 det er at man sidder lidt langt fra hinanden. Jeg kan godt se pointen med at man skal kigge på den her tavle, men man sidder bare lidt langt fra hinanden.

**I:** *Okay, hvad med nummer 2?*

**U:** Nummer 2 er øjenkontakten og hvis den bliver forstyrret af det her tårn i midten, så tænker jeg at fællesaktiviteten i det bliver lidt brudt op.

**I:** *Og nummer 3?*

**U:** At der ikke er noget der fanger opmærksomheden. Men ellers synes jeg det er fedt.

**I:** *Ville du være interesseret i at benytte en af de her installationer på Roskilde Festival, hvis den* *eksisterede?*

**U:** Ja, det er jeg sikker på. Det virker sjovt.

**I:** *Hvilken en ville du helst benytte dig af?*

**U:** Det er egentlig et godt spørgsmål. Jeg tror helst jeg ville benytte mig af… amen de er allesammen fede på deres egen måde. Nu hvor jeg tænker over det så tror jeg egentlig nummer 1. Men jeg er ikke helt sikker. Jo, måske nummer et fordi der er den tavle, det er også meget sjovt.

**I:** *Overordnet set med vores design, ville du kunne sætte tre ord på det?*

**U:** Det kan jeg godt prøve.

**I:** *Ikke hver for sig, men ideen som helhed.*

**U:** Jeg tænker at det virker sjovt og inkluderende. Det er så ikke ét ord men fedt at man er lidt bæredygtig… så bæredygtighed er vel det tredje ord.

**I:** *Ville sådan en ”gulerod” øge din chance for at deltage i sådan en aktivitet? Vores ”gulerod” er jo at du får kølet en øl ned i forhold til at gøre opmærksom på energiforbrug.*

**U:** Ja, det tror jeg. Det havde jeg slet ikke tænkt over det med at man på en eller anden måde også ser hvor meget man egentlig bruger af energi på at skulle køle en øl ned.

**I:** Synes du generelt der mangler flere bæredygtige initiativer på Roskilde Festival som sådan nogle projekter?

**U:** Ja det synes jeg egentlig. Jeg synes det er en fed ide.

**I:** *Er du selv interesseret i bæredygtighed?*

**U:** Ja det er jeg.

**I:** *Er du selv klar over dit eget strømforbrug?*

**U:** Ikke ned i tallene nej. Faktisk ikke.

**I:** *Ville du overveje at sænke dit strømforbrug hvis du vidste hvad det kræver at danne energi*

**U:** Ja, det ville jeg nok.

**I:** *Og det var mit sidste spørgsmål til dig. Så tak for at du gad at deltage.*

**U:** Det var så lidt.